Camp Rock

Camp Rock ialah sebuah rancangan Disney Channel Original Movie (DCOM) yang dikeluarkan pada tahun 2008. Muziknya digubah oleh Julie Brown, Paul Brown, Regina Hicks dan Karen Gist. Filem ini pula diarah oleh Matthew Diamond dan diterbit oleh Alan Sacks, serta dibintangi kumpulan muzik Jonas Brothers dan memperkenalkan Demi Lovato yang memegang watak utama buat julung kali dalam filem. Filem ini mencatat purata 8.9 juta penonton pada malam tayangan perdananya, menjadikannya DCOM kedua paling ramai penontonnya mengekori High School Musical 2.

Camp Rock menemui penonton Malaysia di Disney Channel Malaysia pada 7 September 2008 dalam bentuk siaran dwibahasa Bahasa Inggeris / Bahasa Malaysia.

Watak 
Mitchie Torres (Demi Lovato)Protagonis wanita utama filem Camp Rock yang hendak menjadi penyanyi profesional dan cuba menyorokkan rahsia dapurnya dari "kawan-kawannya" Tess, Peggy, and Ella, serta juga Caitlyn. Ibu bapanya tidaklah berada sangat jadi si ibu bekerja sebagai tukang masak khemah agar anaknya boleh pergi berkhemah. Di perkhemahanlah dia bertemu Caitlyn. Mitchie mula meluangkan masa bersama Shane lalu mendapati Shane ada hati terhadapnya tetapi tidak mengata apa-apa pun. Mitchie suka menyikat rambutnya banyak kali.

Shane Gray (Joe Jonas)Protagonis lelaki utama Camp Rock dan penyanyi utama kumpulan muzik Connect Three; dua ahli lain termasuk Nate (Nick Jonas) dan Jason (Kevin Jonas). Pada awal filem, dia kelihatan panas baran, sukar dikawal dan angkuh. Nate dan Jason menggesa Shane agar kembali ke Camp Rock, di mana dia mula mencintai muzik. Lama-kelamaan, Shane terdengar nyanyian seorang gadis yang mengingatkannya pada muzik yang pernah mencetuskan inspirasi padanya, lalu hendak mencari gadis di sebalik suara berbakat itu. Di pertengahan filem, Shane jatuh hati pada Mitchie.

Tess Tyler (Meaghan Jette Martin)Antagonis utama filem ini, yang menghadiri Camp Rock kerana beria-ia menjadi bintang pop. Sungguhpun dikenali ramai namun sikapnya terhadap orang lain dingin, terutamanya Mitchie, sehingga sengaja menyalahkan Mitchie kerana mencuri azimatnya agar dia boleh dilarang menyertai semua kegiatan khemah. Namun, perangainya difahami ramai kerana ibunya tidak pernah memberi perhatian kepadanya sewaktu kecil.

Caitlyn Gellar (Alyson Stoner) Satu-satunya kawan sejati Mitchie di Camp Rock, dan satu-satunya gadis yang melayan Mitchie dengan baik. Gadis yang bercita-cita menjadi penerbit muzik ini selalu membawa komputer riba ke mana jua. Dia juga bermusuhan dengan Tess yang diakuinya pernah berkawan. Caitlyn gemar bermain piano dan biola.

Pelakon suara 
Versi alih suara bahasa Malaysia Camp Rock disiarkan di Disney Channel Malaysia (saluran Astro 615) di samping versi bahasa Inggeris mulai tayangan perdana pada 7 September 2008. Seperti yang dilakukan terhadap High School Musical dan juga susulannya pada tahun 2007, bintang-bintang Akademi Fantasia diundang untuk meminjamkan suara mereka kepada watak-watak utama Camp Rock.

Lagu tema Camp Rock versi Malaysia, bertajuk SiapaKu, dinyanyikan oleh Suki Low juara musim pertama One in a Million.

Keluaran seluruh dunia

Rujukan

Pautan luar 
 Tapak Sesawang Rasmi Disney's Camp Rock
 Tapak Rasmi Camp Rock ABC Family
 

Filem bahasa Inggeris
Disney Channel
Filem 2008
Filem Amerika Syarikat
Filem muzikal
Jonas Brothers